ai4bharat/Pralekha huggingface dataset:
पृथ्वी विज्ञान मंत्रालय
संभावना है कि अगले 12 घंटों के दौरान चक्रवाती तूफान “तौकते” उत्तर-पूर्वी दिशा में मुड़ जायेगा और धीरे-धीरे कमजोर पड़ेगा तथा निश्चित स्थान पर कम दबाव का क्षेत्र बनेगा; अगले दो दिनों के दौरान वहां से और उत्तर-पूर्व दिशा में बढ़ सकता है तथा पूरे राजस्थान और पश्चिमी उत्तर प्रदेश में इसका बचा-खुचा असर दिखेगा
भारत मौसम विज्ञान विभाग के राष्ट्रीय मौसम पूर्वानुमान केंद्र ने सूचना दी है कि अत्यधिक तीव्र तूफान “तौकते” कमजोर पड़ जायेगा तथा दक्षिण राजस्थान और पड़ोसी गुजरात के इलाकों पर विक्षोभ में बदल जायेगा। यह सूचना भारत मौसम विज्ञान विभाग ने 19 मई, 2021 को 0745 बजे जारी की है।
अत्यंत तीव्र चक्रवाती तूफान “तौकते” का बचा-खुचा असर गहरे विक्षोभ के रूप में गुजरात के ऊपर कायम रहा और उत्तर-पूर्वी दिशा में सात किलोमीटर प्रतिघंटा की रफ्तार से बढ़कर कमजोर पड़कर विक्षोभ में बदल गया। वह आज 19 मई, 2021 को 0530 बजे दक्षिण राजस्थान और पड़ोसी गुजरात के इलाकों के ऊपर अक्षांश 24.3o उत्तर तथा देशांतर 73.3o पूर्व में स्थित रहा। यह उदयपुर  से पश्चिम-दक्षिण-पश्चिम दिशा में 60 किलोमीटर तथा डीसा  के पूर्व-उत्तरपूर्व दिशा में 110 किलोमीटर पर मौजूद रहा। अंदेशा है कि यह उत्तर-पूर्व दिशा में बढ़ेगा और अगले 12 घंटों के दौरान धीरे-धीरे कमजोर पड़कर कम दबाव के क्षेत्र में बदल जायेगा। अगले दो दिनों के दौरान तूफान का बचा-खुचा असर पूरे राजस्थान और पश्चिमी उत्तर प्रदेश में देखा जा सकता है।
चेतावनीः
- वर्षा
-
- संभावना है कि 19 मई को पूर्वी राजस्थान में ज्यादातर स्थानों पर हल्की बारिश होगी और छिटपुट स्थानों पर भारी से बहुत भारी वर्षा होगी।
- पश्चिमी विक्षोभ से जुड़े कम दबाव के कारण पछुआ हवा चलेगी, जिसके कारण उत्तराखंड में कई स्थानों पर हल्की बारिश होगी और ज्यादातर स्थानों पर भारी से बहुत भारी वर्षा होने की संभावना है। इसके अलावा अगले 24 घंटे में हिमाचल प्रदेश, हरियाणा, चंडीगढ़, दिल्ली, पश्चिमी उत्तरप्रदेश में भारी से बहुत भारी वर्षा, पंजाब, पूर्वी उत्तर प्रदेश, उत्तर मध्यप्रदेश और पश्चिम राजस्थान में छिटपुट स्थानों पर भारी वर्षा होने के आसार हैं।
- तेज हवा की चेतावनीः
-
- तेज हवायें चलने की संभावना है। अगले 12 घंटों के दौरान पूर्वी राजस्थान और पड़ोसी गुजरात क्षेत्र में 45-55 किलोमीटर प्रतिघंटा की रफ्तार से तेज हवायें चलेंगी, जिनकी रफ्तार बढ़कर 65 किलोमीटर प्रतिघंटा तक हो सकती है।
विज्ञान एवं प्रौद्योगिकी मंत्रालय
डीएसटी समर्थित स्टार्ट अप कोविड 19 से लड़ने के लिए प्राकृतिक, अल्कोहल मुक्त सैनिटाइजर बनायेगी
डीएसटी के सचिव प्रोफेसर आशुतोष शर्मा ने कहा, ‘ बायो-सरफैक्टैंट सॅाल्यूशंस बायोडिग्रेडेबल, पर्यावरण के अनुकूल और त्वचा पर सरल है ‘
 का वित पोषण विज्ञान एवं प्रौद्योगिकी विभाग  द्वारा लंबे समय तक चलने वाले जीवाणुरोधी एवं एंटी वायरल प्रभाव के साथ हाथों एवं सतहों के लिए प्राकृतिक, अल्कोहल मुक्त सैनिटाइजर के विनिर्माण के लिए किया जा रहा है।
यह कोविड 19 के खिलाफ भारत की लड़ाई में बेहद प्रभावी हो सकता है। चूंकि यह रोग छूत से फैलता है, इसलिए हाथों की सफाई तथा टेबलों, कंप्यूटर कुर्सियों, मोबाइल फोनों और तालों की सफाई इस प्रसार को सीमित करने के लिए बेहद अनिवार्य है। साबुन या अल्कोहल का उपयोग वायरस को कवर करने वाले वसा की बाहरी पतली परत को नष्ट कर सकता है लेकिन साबुन एवं पानी की त्वरित उपलब्धता एक चुनौती हो सकती है। अल्कोहल-जल मिश्रण के उपयोग की सुविधा और विनियमन भी कठिन है।
ग्रीन पिरामिड बायोटेक, जिसका एक्टिव फार्मास्यूटिकल इंडीग्रिऐट  एक बायो-सरफैक्टैंट है जो बैक्टरिया एवं वायरस के खिलाफ लंबे समय तक सुरक्षा प्रदान करती है, यह संक्रमण को जोखिम को काफी कम कर देता है। इसका रोगजनक बैक्टरिया, कवक और खमीर के एक व्यापक श्रृंखला समूह के विरुद्ध परीक्षण किया गया है। यह फार्मुलेशन हाथों एवं सतहों को साफ करने का एक सुविधाजनक और प्रभावी रास्ता प्रदान कर सकता है और यह पूरी तरह बायोडिग्रेडेबल, प्राकृतिक एवं अल्कोहल मुक्त है। सैनिटाइजेशन के अतिरिक्त, एपीआई में फाइब्रोब्लास्ट एक्टिविटी की सहायता करने का विशिष्ट गुण है। इस प्रकार, इसका उपयोग घावों को साफ करने में किया जा सकता है और यह सूखापन और त्वचा की जलन रोकता है। इसके अतिरिक्त, यह उत्पाद जिसकी प्रौद्योगिकी अवधारणा और अनुप्रयोग का निर्माण किया गया है, त्वचा के लिए हानिरहित है।
डीएसटी के सचिव प्रोफेसर आशुतोष शर्मा ने कहा, ‘ त्वचा को डिस्इंफेक्ट करने के -साबुन और पानी, अल्कोहल आधारित फार्मूलेशन, मीडिया सन्निहित नैनोपार्टिकल आदि कई तरीके हैं। उपलब्धता, संदर्भ एवं परिस्थितियों के अनुसार, इनमें से प्रत्येक की अपनी ताकत और उपयोग है। बायो-सरफैक्टैंट आधारित डिस्इंफेक्टिंग सॅाल्यूशंस बायोडिग्रेडेबल, पर्यावरण के अनुकूल और त्वचा पर सरल है। ‘
ग्रीन पिरामिड बायोटेक  एक पुणे स्थित कंपनी है जो एक उत्कृष्ट अनुसंधान संस्थान सीएसआईआर-नेशनल कैमिकल लैबोरेट्ररी  की स्पिनआफ है और इसका वित्तपोषण सपोर्ट सिस्टम आफ द टेक्नोलाजी डेवलपमेंट बोर्ड , डीएसटी द्वारा वित्तपोषित है तथा एंटरप्रेन्योरशिप डेवलपमेंट सेंटर , पुणे द्वारा इंक्यूबेट की गई है। माइक्रोबायोलाजी में पीएचडी डा. अस्मित प्रभुन इसके संस्थापक एवं निदेशक हैं।
अधिक जानकारी के लिए संपर्क करें:
डा. अस्मित प्रभुन  ग्रीन पिरामिड बायोटेक प्रा. लि., एनसीएल
asmita.prabhune[at]gmail[dot]com
मोबाइल 9822244149
पर्यावरण, वन एवं जलवायु परिवर्तन मंत्रालय
एमओईएफसीसी द्वारा "प्लास्टिक प्रदूषण से निपटने के लिए प्रभावी प्लास्टिक कचरा प्रबंधन" पर वर्चुअल कार्यशाला आयोजित
प्लास्टिक प्रदूषण --एक वैश्विक समस्या
प्लास्टिक कचरे को प्रभावी ढंग से प्रबंधित करने के लिए नगर निकायों की भूमिका अभिन्न
पर्यावरण, वन और जलवायु परिवर्तन मंत्रालय , भारत सरकार, भारत में नार्वे के दूतावास और संयुक्त राष्ट्र पर्यावरण कार्यक्रम  ने "भारत-नॉर्वे समुद्री प्रदूषण पहल" के तत्वावधान में "प्लास्टिक प्रदूषण से निपटने के लिए प्रभावी प्लास्टिक कचरा प्रबंधन" पर आज एक वर्चुअल कार्यशाला का आयोजन किया।
कार्यशाला में नीति निर्माताओं, भारत और नॉर्वे की नगर पालिकाओं के शहर स्तर के अधिकारियों, राज्य प्रदूषण नियंत्रण बोर्ड / प्रदूषण नियंत्रण समिति, पर्यावरण विभाग, शहरी विकास विभाग, अनुसंधान और शैक्षणिक संगठनों ने भाग लिया। नॉर्वे के ओस्लो और स्तावंजर शहर के वक्ताओं ने इंदौर और अम्बिकापुर के वक्ताओं के साथ प्लास्टिक कचरा प्रबंधन में अपनाई जाने वाली सर्वश्रेष्ठ कार्य प्रणाली को साझा कर उनकी जानकारी में इजाफा किया और माना कि प्लास्टिक कचरा एक वैश्विक समस्या है। पर्यावरण, वन और जलवायु परिवर्तन मंत्रालय, भारत सरकार और नॉर्वे की पर्यावरण एजेंसी ने दोनों देशों से एकल-उपयोग वाले प्लास्टिक को कम करने और प्लास्टिक कचरे के प्रभावी प्रबंधन के लिए नीति और नियामक ढांचे संबंधी चिंता को उजागर किया गया।
वन, वन और जलवायु परिवर्तन पर्यावरण मंत्रालय में अपर सचिव ने प्लास्टिक कचरे के प्रबंधन में नगर निकायों की महत्वपूर्ण भूमिका को दोहराया और पहचानी गई एकल इस्तेमाल की प्लास्टिक वस्तुओं पर प्रतिबंध लागू करने की सफलता सहित प्लास्टिक कचरे का प्रभावी प्रबंधन सुनिश्चित करने के लिए सभी हितधारकों को प्रभावी तरीके से जोड़ने की आवश्यकता पर जोर दिया। प्लास्टिक वस्तुओं के एकल-उपयोग पर प्रतिबंध 1 जुलाई 2022 से लागू होगा। नॉर्वे के दूतावास के डिप्टी चीफ ऑफ मिशन ने जिक्र किया कि प्लास्टिक प्रदूषण एक वैश्विक, आम समस्या है और सभी देशों के बीच उनके अनुभवों और सर्वश्रेष्ठ कार्यप्रणाली को साझा करना आवश्यक है। उन्होंने आशा व्यक्त की कि प्लास्टिक कचरा प्रबंधन पर आज के प्रभावी आदान-प्रदान से हमें एक-दूसरे से सीख मिलने में मदद मिलेगी। यूएनईपी इंडिया कंट्री ऑफिस के प्रमुख ने कहा कि भारत 1 जुलाई 2022 से चुनिंदा एकल-उपयोग वाले प्लास्टिक पर ऐतिहासिक प्रतिबंध लगाने के साथ आगे बढ़ रहा है और प्रतिबंध की सफलता और विकल्प चुनने की दिशा में योगदान करने में शहरी स्थानीय निकायों, प्रदूषण नियंत्रण बोर्डों, उद्योगों, अनुसंधान संस्थानों और आम जनता की व्यापक रूप से एक बड़ी जिम्मेदारी है।
बैठक के दौरान, एकल इस्तेमाल वाली चुनिंदा प्लास्टिक वस्तुओं पर प्रतिबंध के बारे में नगर पालिकाओं को याद दिलाया गया जो 1 जुलाई 2022 से लागू होगा। अधिकारियों से अनुरोध किया गया था कि वे प्रतिबंध को लागू करने के लिए अपने प्रयासों पर ध्यान केंद्रित करते हुए, अपने अधिकार क्षेत्र में अपनी टीमों का नेतृत्व करें जिसकी अधिसूचना 12 अगस्त 2021 को जारी की गई थी। यह भी अनुरोध किया गया कि प्रतिबंधित एकल इस्तेमाल वाली चुनिंदा प्लास्टिक वस्तुओं के विकल्पों को चुनने में व्यापारियों, खुदरा दुकानदारों, वितरकों के साथ-साथ ग्राहकों की मदद की जाए। मंत्रालय ने दोहराया कि प्रतिबंध की सफलता सभी ऑपरेटरों के प्रभावी जुड़ाव और सहयोगात्मक कार्यों से संभव होगी।
सांख्यिकी एवं कार्यक्रम कार्यान्वयन मंत्रालय
मार्च 2021 महीने के लिए ग्रामीण, शहरी और संयुक्त श्रेणी के लिए आधार 2012 = 100 पर उपभोक्ता मूल्य सूचकांक संख्याएं
सांख्यिकी एवं कार्यक्रम कार्यान्वयन मंत्रालय के तहत राष्ट्रीय सांख्यिकी कार्यालय  इस प्रेस विज्ञप्ति के माध्यम से मार्च 2021  महीने के लिए ग्रामीण, शहरी और संयुक्त रूप से आधार 2012=100 पर चयनित उप-समूहों/समूहों के लिए उपभोक्ता खाद्य मूल्य सूचकांक में उतार-चढ़ाव को जारी कर रहा है। अखिल भारतीय और सभी राज्यों/केंद्र शासित प्रदेशों के लिए उप-समूह और समूह के लिए सीपीआई भी जारी किए जा रहे हैं।
2. मूल्य डेटा आमतौर पर चयनित 1,114 शहरी बाजारों और चयनित 1,181 गांवों से सांख्यिकी एवं कार्यक्रम कार्यान्वयन मंत्रालय के एक साप्ताहिक रोस्टर पर एनएसओ के फील्ड ऑपरेशन डिवीजन के फील्ड कर्मचारियों द्वारा व्यक्तिगत दौरे के जरिये एकत्रित किया जाता है। मार्च, 2021 माह के दौरान एनएसओ ने 99.6 फीसदी गांवों और 98.5 फीसदी शहरों से उन वस्तुओं के मूल्य एकत्रित किए जबकि बाजार के लिहाज से कीमतें संख्या 89.1 फीसदी ग्रामीण और 93.6 फीसदी शहरी दर्ज की गई थी।
3. सामान्य सूचकांक और सीएफपीआई पर आधारित अखिल भारतीय मुद्रास्फीति की दर  इस प्रकार है:
सीपीआई  और सीएफपीआई पर आधारित अखिल भारतीय मुद्रास्फीति दरें 
|
|
सूचकांक
|
|
मार्च 2021 
|
|
फरवरी 2021 
|
|
ग्रामीण
|
|
ग्रामीण
|
|
ग्रामीण
|
|
ग्रामीण
|
|
ग्रामीण
|
|
ग्रामीण
|
|
सीपीआई 
|
|
4.61
|
|
6.52
|
|
5.52
|
|
4.19
|
|
5.96
|
|
5.03
|
|
सीएफपीआई
|
|
3.94
|
|
6.64
|
|
4.94
|
|
2.89
|
|
5.63
|
|
3.87
4. सामान्य सूचकांक और सीएफपीआई में मासिक बदलाव की जानकारी नीचे दी जा रही हैं:
फरवरी 2021 की तुलना में मार्च 2021के दौरान अखिल भारतीय सीपीआई  और सीएफपीआई में मासिक बदलाव :
|
|
सूचकांक
|
|
ग्रामीण
|
|
शहरी
|
|
संयुक्त
|
|
सूचकांक मूल्य
|
|
% बदलाव
|
|
सूचकांक मूल्य
|
|
% बदलाव
|
|
सूचकांक मूल्य
|
|
% बदलाव
|
|
मार्च 21
|
|
फरवरी 21
|
|
मार्च 21
|
|
फरवरी 21
|
|
मार्च 21
|
|
फरवरी 21
|
|
सीपीआई 
|
|
156.7
|
|
156.7
|
|
0.00
|
|
156.9
|
|
156.5
|
|
0.26
|
|
156.8
|
|
156.6
|
|
0.13
|
|
सीएफपीआई
|
|
152.9
|
|
153.3
|
|
-0.26
|
|
159.0
|
|
159.6
|
|
-0.38
|
|
155.1
|
|
155.5
|
|
-0.26
नोट: मार्च, 2021के आंकड़े अनंतिम हैं।
5. मूल्य डेटा वेब पोर्टल के माध्यम से प्राप्त होते हैं, जिसकी निगरानी राष्ट्रीय सूचना विज्ञान केंद्र द्वारा की जाती है।
अप्रैल 2021के लिए सूचकांक जारी करने की अगली तारीख 12 मई 2021  निर्धारित की गई है।
कीमतों में उतार-चढ़ाव से संबंधित विस्तृत विवरण जानने के लिए अंग्रेजी के अनुलग्नक यहां देखें
एमजी/एएम/ केजे
(Visitor Counter : 139
जनजातीय कार्य मंत्रालय
श्री अर्जुन मुंडा ने न्यूजीलैंड की खाद्य सुरक्षा, सीमा शुल्क एवं पूर्व सैनिक मंत्री सुश्री मेका वैटिरी के साथ आधिकारिक बातचीत की
न्यूजीलैंड सरकार की खाद्य सुरक्षा, सीमा शुल्क एवं पूर्व सैनिक मंत्री तथा कृषि , और सांख्यिकी की सहायक मंत्री सुश्री मेका वैटिरी के नेतृत्व में एक आधिकारिक प्रतिनिधिमंडल ने आज नई दिल्ली में जनजातीय कार्य मंत्री श्री अर्जुन मुंडा से मुलाकात की। भारत में न्यूजीलैंड के उच्चायुक्त महामहिम श्री डेविड पाइन और भारत में न्यूजीलैंड के उप उच्चायुक्त श्री ब्रेंट रैपसन इस प्रतिनिधिमंडल का हिस्सा थे। इस बैठक में भारत सरकार के जनजातीय कार्य सचिव श्री अनिल झा और जनजातीय कार्य मंत्रालय के वरिष्ठ अधिकारी भी मौजूद थे।
एक देशी माओरी होने के नाते, सुश्री वैटिरी ने भारत के जनजातीय समुदाय में विशेष रूप से जनजातीय महिलाओं के सशक्तिकरण और शासन में उनकी नेतृत्वकारी भूमिकाओं के संबंध में गहरी रुचि दिखाई। श्री अर्जुन मुंडा और सुश्री मेका वैटिरी ने भारत के जनजातीय समुदायों और न्यूजीलैंड के माओरी समुदाय के आर्थिक विकास और सशक्तिकरण का समर्थन करने वाली अपनी-अपनी सरकारों के विभिन्न दृष्टिकोणों के बारे में चर्चा की। सुश्री वैटिरी ने दोनों देशों के लोगों के बीच पारस्परिक संबंध बनाने के प्रयास के रूप में, विशेष तौर पर भारत के जनजातीय समुदायों और न्यूजीलैंड के देशी लोगों के बीच संबंधों के आदान-प्रदान और संवाद को बढ़ाने के अवसर खोजने पर जोर दिया।
सुश्री वैटिरी की यह यात्रा व्यापार और आर्थिक हितों से परे भारत के साथ व्यापक संबंध बनाने की न्यूजीलैंड की इच्छा से संबंधित है।
राष्ट्रपति सचिवालय
राष्ट्रपति ने कहा कि आइए हम अपने वैज्ञानिक उद्यम की गुणवत्ता और प्रासंगिकता बढ़ाने का संकल्प लें
राष्ट्रपति श्री रामनाथ कोविंद ने अपने वैज्ञानिक उद्यम की गुणवत्ता और प्रासंगिकता बढ़ाने पर जोर दिया। उन्होंने कहा कि हमारे विज्ञान को देश के लोगों के विकास और भलाई में योगदान देकर जनता के लिए काम करना चाहिए। श्री कोविंद विज्ञान और प्रौद्योगिकी विभाग, भारत सरकार द्वारा आज नई दिल्ली में आयोजित राष्ट्रीय विज्ञान दिवस समारोह को संबोधित कर रहे थे।
राष्ट्रपति ने कहा कि हमें अपने विश्वविद्यालय और प्रयोगशाला में सभी उपकरणों, ज्ञान, मानव शक्ति और बुनियादी ढांचे के साथ विज्ञान और वास्तव में समाज के सभी हितधारकों तक पहुंचने का लक्ष्य निर्धारित करना चाहिए। उन्होंने कहा कि यह जानकर खुशी हुई कि कॉरपोरेट सामाजिक जिम्मेदारी की तर्ज पर विज्ञान और प्रौद्योगिकी विभाग भी वैज्ञानिक सामाजिक जिम्मेदारी की अवधारणा को विकसित कर रहा है और इसे नीति में शामिल कर रहा है। इस नीति में वैज्ञानिक बुनियादी ढांचा साझा करने कॉलेज के संकाय को परामर्श देना, अनुसंधान संस्कृति को बढ़ावा देना और शीर्ष प्रयोगशालाओं में युवा छात्रों की यात्राओं का आयोजन करना शामिल हैं।
राष्ट्रपति ने कहा कि राष्ट्रीय विज्ञान दिवस का मूल उद्देश्य विज्ञान के महत्व के संदेश का प्रचार करना है। इसके दो पहलू हैं – अपने आप में विज्ञान, शुद्ध ज्ञान की खोज के रूप में और समाज में विज्ञान, जीवन की गुणवत्ता बढ़ाने के लिए एक उपकरण के रूप में। वास्तव में दोनों ही पहलू आपस में जुड़े हुए हैं, क्योंकि इन दोनों में वैज्ञानिक दृष्टिकोण एक ही है। विज्ञान और प्रौद्योगिकी के माध्यम से ही हम पर्यावरण, स्वास्थ्य देखभाल, उचित आर्थिक विकास के लिए ऊर्जा, भोजन एवं जल सुरक्षा तथा संचार आदि की चुनौतियों का प्रभावी रूप से समाधान कर सकते हैं। आज हमारे सामने अनेक प्रकार की जटिल समस्याएं हैं। विभिन्न संसाधनों की मांग और आपूर्ति के बढ़ते हुए असंतुलन से भविष्य में टकराव की संभावना है। हम सभी को इन चुनौतियों के स्थायी समाधान की अपनी तलाश में विज्ञान एवं प्रौद्योगिकी पर निर्भर रहना होगा।
एस शुक्ला/एएम/आईपीएस/एसके-6007
(Visitor Counter : 304
युवा कार्यक्रम एवं खेल मंत्रालय
नेहरू युवा केन्द्र संगठन ‘‘स्वतंत्रता सेनानियों को श्रद्धांजलि’’ विषय पर 623 जिलों में शहीद दिवस का आयोजन करेगा
एनवाईकेएस से जुड़े युवा स्वयंसेवक 8 राज्यों और 2 केन्द्र शासित प्रदेशों में 14 स्थलों पर आयोजित किए जा रहे विशेष कार्यक्रमों में भाग लेंगे
आजादी का अमृत महोत्सव के एक भाग के रूप में, नेहरू युवा केन्द्र संगठन  23 मार्च 2022 को देश भर के सभी 623 जिला एनवाईकेएस में बड़ी संख्या में युवा स्वयंसेवकों और एनवाईकेएस से जुड़े युवा क्लबों के सदस्यों को शामिल करके शहीद दिवस का आयोजन करेगा।
गौरतलब है कि 23 मार्च 1931 को स्वतंत्रता सेनानी भगत सिंह, राजगुरु और सुखदेव को फांसी दे दी गई थी। हमारे देश के बहादुर युवा स्वतंत्रता सेनानियों और महान सपूतों द्वारा किए गए बलिदानों की याद में, भारत हर वर्ष 23 मार्च को शहीद दिवस मनाता है।
इस अवसर पर, इस वर्ष आजादी का अमृत महोत्सव के हिस्से के रूप में, शहीद दिवस का आयोजन एनवाईकेएस द्वारा ‘स्वतंत्रता सेनानियों को श्रद्धांजलि’ विषय पर केन्द्रित करते हुए किया जा रहा है। विषय को ध्यान में रखते हुए, शहीद दिवस 2022 के दौरान, नेहरू युवा केन्द्र संगठन देश भर के सभी 623 जिला एनवाईकेएस में स्वतंत्रता सेनानियों द्वारा किए गए योगदान का उत्सव मनाएगा।
इन कार्यक्रमों का उद्देश्य इन स्वतंत्रता सेनानियों के जीवन, कार्यों और दर्शन के प्रति समर्पण जताते हुए युवा पीढ़ी के बीच कृतज्ञता, गर्व, सम्मान और कर्तव्य की भावना का सृजन करना है। उनकी गाथाएं युवाओं में न सिर्फ देशभक्ति और राष्ट्रवाद की भावना को जगाने बल्कि उन्हें राष्ट्र निर्माण की गतिविधियों में शामिल होने के लिए प्रेरित करेंगी।
भारत के स्वतंत्रता संग्राम के क्रांतिकारी शहीदों की स्मृति का सम्मान करते हुए, जिला एनवाईकेएस द्वारा प्रमुख गतिविधियों के रूप में चित्रों की माला, दीप प्रज्ज्वलन, भगत सिंह, राजगुरु और सुखदेव के जीवन पर संगोष्ठी/व्याख्यान, शपथ ग्रहण, खेलकूद, नाटक, स्थल प्रश्नोत्तरी, उपहारों का वितरण, प्लॉग रन और ज्ञान प्रतियोगिताएं आदि शामिल हैं।
इन गतिविधियों के अलावा शहीदों को श्रद्धांजलि देने के साथ-साथ युवाओं, शैक्षिक संस्थानों, अन्य युवा संगठनों जैसे एनएसएस, एनसीसी और भारत स्काउट्स एंड गाइड में राष्ट्रीयता और देशभक्ति की भावना जगाई जाएगी। एनवाईकेएस विभिन्न कार्यक्रमों में स्वतंत्रता सेनानियों, शिक्षाविदों, कलाकारों, प्रतिष्ठित व्यक्तियों और राज्य/जिला प्रशासन को भी शामिल कर रहा है। एनवाईकेएस से जुड़े युवा स्वयंसेवक, संस्कृति मंत्रालय द्वारा 8 राज्यों और 02 केन्द्र शासित प्रदेशों में 14 स्थलों पर आयोजित किए जा रहे भारत के स्वतंत्रता संग्राम के इतिहास से जुड़े विशेष कार्यक्रमों में भाग लेंगे।
प्रधानमंत्री कार्यालय
प्रधानमंत्री 18 सितंबर को गोवा में स्वास्थ्य कर्मचारियों और कोविड टीकाकरण कार्यक्रम के लाभार्थियों से संवाद करेंगे
प्रधानमंत्री श्री नरेन्द्र मोदी गोवा में वयस्क जनसंख्या के लिए पहले टीके का 100 प्रतिशत कवरेज पूरा होने पर 18 सितंबर, 2021 को सुबह 10.30 बजे वीडियो कॉन्फ्रेंसिंग के माध्यम से स्वास्थ्य कर्मचारियों और कोविड टीकाकरण कार्यक्रम के लाभार्थियों के साथ संवाद करेंगे।
सफल टीकाकरण कवरेज के लिए राज्य सरकार द्वारा किए गए प्रयासों में सामुदायिक एकजुटता और जमीनी स्तर पर पहुंच के लिए टीकाउत्सव का सफल आयोजन, कार्यस्थलों पर टीकाकरण, वृद्धाश्रमों, दिव्यांगजनों जैसे प्राथमिक समूहों पर लक्षित टीकाकरण और संदेह व आशंकाओं को दूर करने के लिए लगातार सामुदायिक जुड़ाव आदि शामिल हैं। राज्य ने तेज टीकाकरण कवरेज सुनिश्चित करने के लिए चक्रवात तौकते जैसे चुनौतियों पर भी जीत हासिल की।
इस अवसर पर गोवा के मुख्यमंत्री भी उपस्थित रहेंगे।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी टीकाकरण अभियान के तहत अब तक 153.80 करोड़ कोविड रोधी टीके लगाए जा चुके हैं
भारत में वर्तमान में 9,55,319 सक्रिय मामले
सक्रिय मामले वर्तमान में 2.65 प्रतिशत
स्वस्थ होने की दर वर्तमान में 96.01 प्रतिशत
पिछले 24 घंटों के दौरान 60,405 रोगी स्वस्थ हुए, देश भर में अभी तक कुल 3,46,00,536 मरीज स्वस्थ हुए
बीते चौबीस घंटे के दौरान 1,94,720 नए मामले सामने आए
दैनिक पॉजिटिविटी दर 11.05 प्रतिशत है
साप्ताहिक पॉजिटिविटी दर वर्तमान में 9.82 प्रतिशत है
अभी तक कुल 69.52 करोड़ जांचें की जा चुकी हैं
राज्यों में ओमिक्रोन वेरिएंट के मामले
|
|
क्रम संख्या
|
|
राज्य
|
|
ओमिक्रोन मामलों की संख्या
|
|
अस्पताल से छुट्टी/स्वस्थ हुए/स्थानांतरित मामले
|
|
1
|
|
महाराष्ट्र
|
|
1281
|
|
499
|
|
2
|
|
राजस्थान
|
|
645
|
|
402
|
|
3
|
|
दिल्ली
|
|
546
|
|
57
|
|
4
|
|
कर्नाटक
|
|
479
|
|
26
|
|
5
|
|
केरल
|
|
350
|
|
140
|
|
6
|
|
पश्चिम बंगाल
|
|
294
|
|
10
|
|
7
|
|
उत्तर प्रदेश
|
|
275
|
|
6
|
|
8.
|
|
गुजरात
|
|
236
|
|
186
|
|
9.
|
|
तमिल नाडु
|
|
185
|
|
185
|
|
10.
|
|
हरियाणा
|
|
162
|
|
146
|
|
11.
|
|
तेलंगाना
|
|
123
|
|
47
|
|
12.
|
|
ओडिशा
|
|
102
|
|
8
|
|
13.
|
|
आंध्र प्रदेश
|
|
54
|
|
9
|
|
14.
|
|
बिहार
|
|
27
|
|
0
|
|
15.
|
|
पंजाब
|
|
27
|
|
16
|
|
16.
|
|
गोवा
|
|
21
|
|
19
|
|
17.
|
|
जम्मू-कश्मीर
|
|
13
|
|
5
|
|
18.
|
|
मध्य प्रदेश
|
|
10
|
|
10
|
|
19.
|
|
असम
|
|
9
|
|
9
|
|
20.
|
|
उत्तराखंड
|
|
8
|
|
8
|
|
21.
|
|
छत्तीसगढ़
|
|
5
|
|
5
|
|
22.
|
|
मेघालय
|
|
5
|
|
4
|
|
23.
|
|
अंडमान और निकोबार द्वीप समूह
|
|
3
|
|
0
|
|
24.
|
|
चंडीगढ़
|
|
3
|
|
3
|
|
25.
|
|
पुद्दुचेरी
|
|
2
|
|
2
|
|
26.
|
|
हिमाचल प्रदेश
|
|
1
|
|
1
|
|
27.
|
|
लद्दाख
|
|
1
|
|
1
|
|
28.
|
|
मणिपुर
|
|
1
|
|
1
|
|
|
|
कुल
|
|
4,868
|
|
1,805
प्रधानमंत्री कार्यालय
प्रधानमंत्री 29 मई को असम की पहली वंदे भारत एक्सप्रेस को असम से झंडी दिखाकर रवाना करेंगे
वंदे भारत एक्सप्रेस, गुवाहाटी से न्यू जलपाईगुड़ी तक की यात्रा 5 घंटे 30 मिनट में तय करेगी, जबकि मौजूदा सबसे तेज ट्रेन इस यात्रा के लिए 6 घंटे 30 मिनट का समय लेती है
प्रधानमंत्री नव विद्युतीकृत खंडों को समर्पित करेंगे और नवनिर्मित डेमू/मेमू शेड का उद्घाटन करेंगे
प्रधानमंत्री श्री नरेन्द्र मोदी 29 मई को दोपहर 12 बजे असम की पहली वंदे भारत एक्सप्रेस ट्रेन को वीडियो कॉन्फ्रेंसिंग के जरिए झंडी दिखाकर रवाना करेंगे।
अत्याधुनिक वंदे भारत एक्सप्रेस ट्रेन, क्षेत्र के लोगों को तेज गति के साथ आराम से यात्रा करने की सुविधा प्रदान करेगी। इससे प्रदेश में पर्यटन को भी बढ़ावा मिलेगा। गुवाहाटी को न्यू जलपाईगुड़ी से जोड़ने वाली यह ट्रेन, इन दो स्थानों को जोड़ने वाली वर्तमान सबसे तेज़ ट्रेन की तुलना में, यात्रा-अवधि में लगभग एक घंटे की बचत करेगी। वंदे भारत 5 घंटे 30 मिनट में इस यात्रा को पूरा करेगी, जबकि वर्तमान सबसे तेज ट्रेन इसी यात्रा को पूरा करने में 6 घंटे 30 मिनट का समय लेती है।
प्रधानमंत्री 182 रूट किलोमीटर के नए विद्युतीकृत रेल-खंडों को भी समर्पित करेंगे। इनसे ट्रेनों को तेज गति से चलाने और ट्रेनों की यात्रा-अवधि में कमी लाने के साथ प्रदूषण मुक्त परिवहन की सुविधा प्रदान करने में मदद मिलेगी। इनसे इलेक्ट्रिक लाइन पर चलने वाली ट्रेनें भी मेघालय में प्रवेश करने में सक्षम होंगी।
प्रधानमंत्री असम के लुमडिंग में एक नवनिर्मित डेमू/मेमू शेड का भी उद्घाटन करेंगे। यह नई सुविधा इस क्षेत्र में परिचालित डेमू रेक की देख-रेख करने में सहायक होगी, जिससे बेहतर परिचालन क्षमता हासिल होगी।
वित्त मंत्रालय
एसपीएमसीआईएल ने नवरात्रि के अवसर पर माता शेरावाली का चांदी का स्मारक सिक्का जारी किया
नवरात्रि उत्सव के अवसर पर भारत सरकार टकसाल, कोलकाता  द्वारा 27 सितम्बर 2022 को पहली बार माता शेरावाली की थीम पर आंतरिक स्तर पर डिजाइन किया गया 999 शुद्धता वाला 40 ग्राम का चांदी का रंगीन स्मारक सिक्का जारी किया गया।
इस पैकेज में माता दुर्गा के नौ अवतारों और उनके अवतार के उद्देश्य का विवरण देने वाली पुस्तिका शामिल है। इसके अलावा, इस पुस्तिका में नवरात्रि पूजा से संबंधित गतिविधियों और नवरात्रि के दौरान गाए जाने वाले पूजा के भजनों के संकलन के बारे में भी बताया गया है।
माता शेरावाली के चांदी के स्मारक सिक्के का लॉन्च मूल्य 3,453 रुपये  है और यह ऑनलाइन ईबुकिंग के लिए https://www.indiagovtmint.in पर उपलब्ध है।
नवीन एवं नवीकरणीय ऊर्जा मंत्रालय
नवीन और नवीकरणीय ऊर्जा मंत्रालय-एमएनआरई ने पीएम कुसुम योजना के बारे में आम जनता के लिए परामर्श जारी किया
लाभार्थियों को सचेत करते हुए फर्जी वेबसाइटों पर शुल्क जमा न करने के लिए कहा
भागीदारी और कार्यान्वयन प्रक्रिया के लिए पात्रता के बारे में www.mnre.gov.in पर जानकारी उपलब्ध है
नवीन और नवीकरणीय ऊर्जा मंत्रालय  पीएम-कुसुम योजना लागू कर रहा है, जिसके अंतर्गत स्टैंडअलोन सौर पंप स्थापित करने और कृषि पंपों के सोलराइजेशन के लिए सब्सिडी प्रदान की जाती है। यह योजना राज्य सरकारों के नामित विभागों द्वारा कार्यान्वित की जा रही है। लाभार्थी किसान को अपना हिस्सा नामित राज्य सरकार के विभाग में जमा कराना होगा। इन विभागों का विवरण एमएनआरई की वेबसाइट www.mnre.gov.in पर उपलब्ध है।
योजना के शुभारंभ के बाद, यह देखा गया कि कुछ अनधिकृत वेबसाइटों ने पीएम-कुसुम योजना के लिए पंजीकरण पोर्टल होने का दावा किया है। ऐसी वेबसाइटें इन फर्जी पंजीकरण पोर्टलों के माध्यम से आम जनता को धोखा दे रही हैं और उनसे धन और जानकारी एकत्र कर रही हैं। आम जनता को किसी प्रकार का नुकसान न हो, इसके लिए एमएनआरई ने इससे पहले दिनांक 18.03.2019, 03.06.2020, 10.07.2020, 25.10.2020 और 10.01.2021 को सार्वजनिक नोटिस जारी किया था जिसमें ऐसी किसी भी वेबसाइट पर पंजीकरण शुल्क जमा नहीं करने की सलाह दी गई थी और ऐसी वेबसाइटों पर किसी भी जानकारी को साझा करने से भी सावधान रहने को कहा गया था।
ऐसी वेबसाइटों की जानकारी मिलने पर एमएनआरई द्वारा कार्रवाई की जा रही है। हाल ही में यह देखा गया है कि कुछ नई वेबसाइटें  पीएम-कुसुम योजना के लिए पंजीकरण पोर्टल होने का दावा कर रही हैं। इसके अलावा, व्हाट्सएप और संभावित लाभार्थियों को गुमराह करने और उनसे पैसे मांगने के लिए अन्य साधनों का भी उपयोग किया जा रहा है। इसलिए, सभी संभावित लाभार्थियों और आम जनता को फिर से सलाह दी जाती है कि वे ऐसी धोखाधड़ी वाली वेबसाइटों पर पैसा या जानकारी जमा कराने से बचें। यह भी सुझाव दिया जाता है कि किसी भी असत्यापित या संदिग्ध लिंक पर क्लिक न करें जो पीएम-कुसुम योजना के अंतर्गत पंजीकरण पोर्टल होने का दावा करता है।
योजना में भाग लेने के लिए पात्रता और कार्यान्वयन प्रक्रिया के बारे में जानकारी एमएनआरई की वेबसाइट http://www.mnre.gov.in और टोल फ्री नंबर 1800-180-3333 पर उपलब्ध है।
रक्षा मंत्रालय
तीसरी स्कॉर्पीन पनडुब्बी ‘करंज’ को मझगांव बदंरगाह से लांच किया गया
आज 31 जनवरी, 2018 को मझगांव डॉक शिपबिल्डर्स लिमिटेड द्वारा निर्मित तीसरी स्कॉर्पीन पनडुब्बी को नेवी वाईव्ज वेलफेयर एसोसिएशन की अध्यक्ष श्रीमती रीना लांबा ने लांच किया। इसके पूर्व अथर्व वेद की ऋचाओं का पाठ किया गया और पारंपरिक अनुष्ठान के उपरांत पनडुब्बी को लांच किया गया। उन्होंने पनडुब्बी का नामकरण किया और उसका नाम करंज रखा।
इस अवसर पर नौसेना प्रमुख एडमिरल सुनील लांबा विशिष्ट अतिथि थे। समारोह के दौरान पश्चिमी नौसेना कमान के एफओसी वाईस एडमिरल गिरीश लूथरा, युद्धपोत उत्पादन एवं अधिग्रहण नियंत्रक वाईस एडमिरल डी.एम. देशपाण्डे, डीजीए फ्रांस के एशिया प्रशांत प्रमुख रियल एडमिरल गुईलेम दी गेरीडेल और रक्षा मंत्रालय तथा राज्य सरकार के आला अधिकारी और विशिष्टजन भी उपस्थित थे। उल्लेखनीय है कि स्कॉर्पीन श्रृंखला की 6 पनडुब्बियों के निर्माण का ठेका फ्रांस की मेसर्स नेवल ग्रुप को दिया गया है।
इस अवसर पर एडमिरल सुनील लांबा ने कहा कि ‘करंज’ जिससे हमारी सैन्य शक्ति में बढ़ोतरी होगी और हम आत्मनिर्भरता की तरफ बढ़ेंगे।
पिछले वर्ष 14 दिसंबर, 2017 को पहली स्कॉर्पीन श्रेणी की पनडुब्बी आईएनएस कलवारी को भारतीय नौसेना में शमिल किया गया था। उसे माननीय प्रधानमंत्री ने राष्ट्र को समर्पित किया था। दूसरी स्कॉर्पीन पनडुब्बी जनवरी, 2017 में लांच की गई थी।